				|

		52012PC0697

			Pasiūlymas EUROPOS PARLAMENTO IR TARYBOS SPRENDIMAS kuriuo laikinai nukrypstama nuo Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje /* COM/2012/0697 final - 2012/0328 (COD) */

			   	AIŠKINAMASIS MEMORANDUMAS
Tarptautinės civilinės aviacijos
organizacijos (ICAO) tarybos 2012 m. lapkričio 9 d. susitikime
padaryta didelė pažanga siekiant aviacijos sektoriuje išmetamų
šiltnamio efektą sukeliančių dujų kiekį reguliuoti
pasaulio mastu.
Šiuo sprendimo pasiūlymu siekiama
sustiprinti šias teigiamas tendencijas ir padidinti tikimybę, kad
2013 m. ICAO asamblėjoje bus priimta pasaulinė rinkos
priemonė ir sukurta sistema, pagal kurią šalys galėtų rinkos
priemones taikyti tarptautinei aviacijai.
Sprendimu būtų laikinai
atidėtas orlaivių naudotojų įpareigojimų,
susijusių su atvykimo ir išvykimo skrydžiais pagal Europos Sąjungos
apyvartinių taršos leidimų prekybos sistemą (ES ATLPS), vykdymo
užtikrinimas. Taigi iš šio pasiūlymo matyti tvirtas ES politinis ryžtas
sudaryti sąlygas sėkmingai minėtų ICAO procesų
baigčiai bei aktyviai tuose procesuose dalyvauti.
Sprendimu, kuriuo laikinai nukrypstama nuo
ATLPS direktyvos, siekiama užtikrinti, kad nebūtų imamasi jokių
veiksmų prieš orlaivių naudotojus, nevykdančius su atvykimo ir
išvykimo skrydžiais susijusių direktyvoje numatytų ataskaitų
teikimo ir atitikties įpareigojimų, kylančių iki
2014 m. sausio 1 d. Šios nukrypti leidžiančios nuostatos taikymo
sąlyga – orlaivių naudotojai turi būti negavę arba grąžinę
2012 metų nemokamus apyvartinius taršos leidimus, susijusius su skrydžiais
iš aerodromų už ES arba glaudžiai susijusių teritorijų, kuriose
taip pat kovojama su klimato kaita, ribų arba į tokius aerodromus. Per
šiuos skrydžius išmetamų šiltnamio efektą sukeliančių
dujų stebėsena, ataskaitų teikimas ir patikra vertinami labai
palankiai, tačiau nepateikus išmesto kiekio ataskaitų sankcijos
dėl neatitikties nebus taikomos.
Direktyva toliau taikoma visiems skrydžiams
tarp ES aerodromų ir aerodromų glaudžiai susijusiose teritorijose,
kuriose taip pat kovojama su klimato kaita. Taigi visi orlaivių
naudotojai, minėtuose aerodromuose 2011 ir 2012 m. vykdę
aviacijos veiklą, kuriai taikoma direktyva, privalo laikytis
stebėsenos, ataskaitų teikimo ir patikros reikalavimų. Visi
orlaivių naudotojai, vykdę tokius skrydžius 2012 m., privalo iki
2013 m. balandžio 30 d. atsisakyti apyvartinių taršos
leidimų arba tarptautinių kreditų, susijusių su vykdant
minėtus skrydžius išmestomis šiltnamio efektą sukeliančiomis
dujomis.
Šiuo sprendimu sudaromos sąlygos
2013 m. rugsėjo mėn. ICAO asamblėjoje padaryti šios srities
pažangą. Jei ICAO asamblėjoje bus padaryta aiški ir pakankama
pažanga, Komisija pasiūlys tolesnių atitinkamų teisės
aktų. Taikant direktyvos 25a straipsnį būtų galima iš
dalies keisti aviacijos veiklą, kuriai taikomi reikalavimai po
2014 m. sausio 1 d. Orlaivių naudotojai, ketinantys vykdyti
skrydžius į ES aerodromus ir iš jų, turėtų atminti, kad,
jei nebus padaryta tokių pakeitimų, jie nuo 2013 m. bus atsakingi
už šiltnamio efektą sukeliančias dujas, išmestas vykdant tokius
skrydžius. Iki 2013 m. vasario mėn. nemokamai paskirstytų
apyvartinių taršos leidimų skaičius už 2013 metus irgi gali
būti keičiamas, jei būtų priimtos priemonės pagal 25a
straipsnį.
Kiti su tokiais skrydžiais susiję
įpareigojimai nesikeičia ir aukcionuose parduodama apyvartinių
taršos leidimų dalis išlieka 15 %, kaip nustatyta direktyvoje. Taigi
aukcionuose bus parduota mažiau 2012 metų aviacijos apyvartinių
taršos leidimų – toks sumažėjimas proporcingai atitinka apyvartoje
esantį mažesnį apyvartinių taršos leidimų
skaičių.
Siekiant dar paspartinti tarptautines
diskusijas ir išlaikyti ES kaip lyderės pozicijas šiame procese, svarbu,
kad pasiūlymui nedelsdami, geriausia iki 2013 m. kovo mėn., pritartų
Europos Parlamentas ir Taryba. Komisija patvirtina, kad kol neužbaigtas
teisėkūros procesas, orlaivių naudotojai, negavę
nemokamų 2012 m. apyvartinių taršos leidimų arba juos
grąžinę į atitinkamą sąskaitą, neturėtų
tikėtis, kad Komisija reikalaus iš valstybių narių imtis vykdymo
užtikrinimo priemonių dėl šiltnamio efektą sukeliančių
dujų, išmestų vykdant skrydžius iš aerodromų už ES arba
glaudžiai susijusių teritorijų, kuriose taip pat kovojama su klimato
kaita, ribų arba į tokius aerodromus.
2012/0328 (COD)
Pasiūlymas
EUROPOS PARLAMENTO IR TARYBOS SPRENDIMAS
kuriuo laikinai nukrypstama nuo Europos
Parlamento ir Tarybos direktyvos 2003/87/EB, nustatančios šiltnamio
efektą sukeliančių dujų emisijos leidimų sistemą
Bendrijoje
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 192 straipsnio 1 dalį,
atsižvelgdama į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę,
atsižvelgdami į Regionų komiteto
nuomonę,
laikydamiesi įprastos
teisėkūros procedūros,
kadangi:
(1)       Tarptautinės
civilinės aviacijos organizacijoje padaryta didelė pažanga siekiant
2013 m. ICAO asamblėjoje priimti sistemą, pagal kurią šalys
galėtų rinkos priemones taikyti tarptautinės aviacijos šiltnamio
efektą sukeliančių dujų išmetimui, ir sukurti
pasaulinę rinkos priemonę;
(2)       siekiant sudaryti
sąlygas šiai pažangai ir ją dar paspartinti, pageidautina
atidėti reikalavimų, kylančių iki 2013 m. ICAO
asamblėjos ir susijusių su skrydžiais į aerodromus už ES ir su
Sąjunga glaudžiai ekonomiškai susijusių teritorijų, kuriose taip
pat kovojama su klimato kaita[1],
ribų ir iš tokių aerodromų, vykdymo užtikrinimą. Todėl
prieš orlaivių naudotojus neturėtų būti imamasi
veiksmų dėl reikalavimų teikti patikrinto išmestų
teršalų kiekio ataskaitas ir atsisakyti atitinkamo apyvartinių taršos
leidimų skaičiaus, susijusio su skrydžiais į šiuos aerodromus ir
iš jų, pagal 2003 m. spalio 13 d. Europos Parlamento ir Tarybos
direktyvą 2003/87/EK, nustatančią šiltnamio efektą
sukeliančių dujų emisijos leidimų sistemą Bendrijoje[2], kylančių iki
2014 m. sausio 1 d. Orlaivių naudotojai, norintys toliau taikyti
minėtus reikalavimus, turėtų galėti tai daryti;
(3)       siekiant išvengti
konkurencijos iškraipymų, ši nukrypti leidžianti nuostata turėtų
būti taikoma tik tiems orlaivių naudotojams, kurie negavo
nemokamų apyvartinių taršos leidimų minėtai veiklai
2012 m. arba juos grąžino. Dėl tos pačios priežasties
į šiuos apyvartinius taršos leidimus neturėtų būti
atsižvelgiama apskaičiuojant teises naudotis tarptautiniais kreditais
pagal Direktyvą 2003/87/EB;
(4)       tokiems orlaivių
naudotojams nepaskirti arba jų grąžinti apyvartiniai taršos leidimai
turėtų būti panaikinti. Aukcionuose bus parduodama tiek
aviacijos apyvartinių taršos leidimų, kiek numatyta Direktyvos
2003/87/EB 3d straipsnio 1 dalyje,
PRIĖMĖ ŠĮ
SPRENDIMĄ:
1 straipsnis
Nukrypdamos nuo Direktyvos 2003/87/EB 16
straipsnio, valstybės narės nesiima jokių veiksmų prieš
orlaivių naudotojus dėl reikalavimų, nustatytų Direktyvos
2003/87/EB 12 straipsnio 2a dalyje ir 14 straipsnio 3 dalyje,
kylančių iki 2014 m. sausio 1 d. ir susijusių su
skrydžiais į ne Europos Sąjungos šalių, kurios nėra ELPA
narės ir nėra EEE valstybių narių teritorijos ar
priklausiniai, taip pat nėra šalys, pasirašiusios su Sąjunga Stojimo
sutartį, aerodromus arba iš jų arba, jei tokiems orlaivių
naudotojams neskirta nemokamų apyvartinių taršos leidimų už
2012 m. arba, jei jie buvo paskirti, orlaivių naudotojai
atitinkamą apyvartinių taršos leidimų skaičių gražino
valstybėms narėms, kad šios juos panaikintų.
2 straipsnis
Valstybės narės panaikina visus su
skrydžiais į 1 straipsnyje nurodytus aerodromus ir iš jų susijusius
2012 metų apyvartinius taršos leidimus, kurie nebuvo paskirti arba buvo
paskirti ir grąžinti.
3 straipsnis
Į apyvartinius taršos leidimus,
panaikintus pagal 2 straipsnį, neatsižvelgiama apskaičiuojant teises
naudotis tarptautiniais kreditais pagal Direktyvą 2003/87/EB.
4 straipsnis
Šis sprendimas skirtas valstybėms
narėms.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               Įskaitant ELPA šalis, šalis, su Sąjunga
pasirašiusias Stojimo sutartį ir EEE valstybių narių teritorijas
ir priklausinius.
[2]               OL L 275, 2003 10 25, p. 32.


				|

		52013PC0595

			Pasiūlymas TARYBOS SPRENDIMAS kuriuo valstybės narės įgaliojamos pasirašyti ir (arba) ratifikuoti Europos Sąjungos interesus atitinkančią 1995 m. Tarptautinės jūrų organizacijos priimtą tarptautinę konvenciją dėl žvejybos laivų personalo rengimo, atestavimo ir budėjimo normatyvų /* COM/2013/0595 final - 2013/0285 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pasiūlymo pagrindas ir tikslai
Tarptautinė konvencija dėl žvejybos
laivų personalo rengimo, atestavimo ir budėjimo normatyvų
(toliau – STCW-F konvencija) priimta 1995 m. liepos 7 d. per 1995 m. birželio 26
– liepos 7 d.  Londone vykusią tarptautinę konferenciją, kurioje
dalyvavo 74-ių vyriausybių (įskaitant 22 dabartinių Europos
Sąjungos valstybių narių vyriausybes) atstovai.
1978 m. priimta TJO tarptautinė
konvencija dėl jūrininkų rengimo, atestavimo ir budėjimo
normatyvų (STCW konvencija) nebuvo taikoma žvejybos laivų personalui,
todėl reikėjo specialiai jam skirtos konvencijos. STCW konvencija
buvo pirmoji tarptautiniu mastu sutarta priemonė, kuria siekta
spręsti jūrininkų kompetencijos būtiniausių standartų
klausimą.   Ši konvencija įgyvendinama Direktyva 2008/106/EB su
pakeitimais, padarytais Direktyva 2012/35/ES.
STCW-F konvencija siekiama užtikrinti, kad
žvejybos laivuose esantis personalas būtų kvalifikuotas
(turėtų oficialius atitinkamus sertifikatus) ir būtų
pajėgus eiti savo pareigas (tai būtų įrodyta per
medicininę apžiūrą), kad per jūriniuose laivuose vykdomas
operacijas jūroje būtų kiek įmanoma sumažintas pavojus
gyvybei ir (arba) turtui arba pavojus jūrų aplinkai. Konvencijoje
reikalaujama, kad personalas bent tiek, kiek būtina, išmanytų tam
tikrus dalykus ir bent minimalų reikalaujamą laikotarpį
būtų ėjęs tam tikras pareigas laive.
Konvencija taip pat skatinamas profesinis
mokymas – taip siekiama sudaryti ir palaikyti vienodas sąlygas žuvininkystės
sektoriuje. Žvejybos laivų personalo profesinė kompetencija
sertifikuojama laikantis konvencijos.
Jos nuostatų privalo laikytis tik 24 m.
ilgio ir ilgesnių laivų, kurių variklių galia yra 750 kw
arba didesnė, kapitonai, vadovaujantys specialistai, mechanikai ir radijo
operatoriai. Nors visas žvejybos laivų personalas turi būti
išklausęs pagrindinį su sauga susijusį mokymą,
vyriausybės skatinamos rengti mokymus ir denio jūrininkams,
dirbantiems 24 m. ir ilgesniuose laivuose.
Kad būtų paisoma laisvo darbuotojų
judėjimo teisės, Direktyvoje 2005/36/EB nustatytos aiškios abipusio
profesinių kvalifikacijų pripažinimo valstybėse narėse
pagal vadinamąją bendrąją pripažinimo sistemą
taisyklės.
Direktyva taikoma ES piliečiams,
norintiems vykdyti profesinę veiklą kitoje valstybėje
narėje, kurioje tokia profesinė veikla yra reglamentuojama. Taikant
bendrąją pripažinimo sistemą darbo ieškančio asmens
profesinės kvalifikacijos, įskaitant atitinkamą profesinę
patirtį, lyginamos su valstybės narės, kurioje norima vykdyti
atitinkamą veiklą, reikalaujamomis profesinėmis
kvalifikacijomis. Šios kvalifikacijos palyginamos laikantis tiksliai
nustatytų terminų. Tik jei esama esminių skirtumų
valstybė narė, kurioje norima vykdyti atitinkamą veiklą,
gali nustatyti kompensavimo priemones, pvz., kvalifikacinį testą arba
prisitaikymo laikotarpį.
Direktyva taikoma visoms reglamentuojamoms
profesijoms, išskyrus tuos atvejus, kai atskiru ES teisės aktu tam tikrai
profesijai, laikantis lex specialis principo, nustatytos kitos specialios
taisyklės, tiesiogiai susijusios su profesinių kvalifikacijų
pripažinimu.
Su STCW-F konvencija susijusi profesinė
veikla reglamentuojama daugumoje valstybių narių.
STCW-F konvencija nenustatoma profesinių
kvalifikacijų pripažinimų sistema, kokia nustatyta Direktyvoje
2005/36/EB. Priešingai, STCW-F konvencija neleidžiama naudoti
pažymėjimų, kuriuos išduoda Konvencijos šalimis nesančios
valstybės. Tačiau valstybės narės įpareigotos laikytis
ES teisės aktų, visų pirma Direktyvos 2005/36/EB, nuostatų.
Pagal su AETR susijusią Teisingumo Teismo
praktiką dėl išorės kompetencijos, valstybės narės
negali ratifikuoti STCW-F konvencijos be Europos Sąjungos įgaliojimo,
nes jos nuostatos dėl reglamentuojamos profesinės veiklos, kurią
ES piliečiai vykdo žvejybos laivuose, pripažinimo turi įtakos Europos
Sąjungos išimtinei kompetencijai šioje srityje.
Valstybėms narėms, ratifikavusioms
konvenciją prieš įsigaliojant siūlomam sprendimui, reikia
deponuoti TJO generaliniam sekretoriui pareiškimą, kuriame jos
pripažįsta ES teisės viršenybę valstybių narių
tarpusavio santykių konflikto atveju.
2.           KONSULTACIJOS SU
SUINTERESUOTOSIOMIS ŠALIMIS IR POVEIKIO VERTINIMAS
Konsultacijos su suinteresuotosiomis
šalimis
Jūrų žvejybos sektoriaus socialinio
dialogo komitetas paragino Komisiją imtis iniciatyvų, kuriomis
siekiama sparčiai įgyvendinti STCW-F konvenciją.
Kitų su gyvenimo ir darbo žvejybos
sektoriuje sąlygomis susijusių tarptautinių standartų,
pvz., TDO (Tarptautinės darbo organizacijos) darbo žvejybos sektoriuje
konvenciją (Nr. 188), ratifikavimo ir laikymosi užtikrinimo skatinimas
atitinka Jūrų žvejybos sektoriaus socialinio dialogo komiteto ir
Europos Komisijos vykdomą veiklą. Konvencijos Nr. 188 tikslas –
užtikrinti, kad žvejams būtų sudarytos  deramos darbo sąlygos.
Komisija šiuo metu vertina žvejybos
jūroje sektoriui priklausančių ES socialinių partnerių
prašymą įgyvendinti jų 2013 m. gegužės 8 d. susitarimą
dėl TDO konvencijos Nr. 188 nuostatų perkėlimo pagal SESV 155
straipsnį.
Tiriamųjų duomenų rinkimas
ir naudojimas
Nepriklausomo tyrimo neprireikė.
Poveikio vertinimas
Netaikoma.
Todėl nereikia svarstyti kelių
galimybių.
3.           TEISINIAI PASIŪLYMO
ASPEKTAI
Siūlomų veiksmų santrauka
Atsižvelgiant į tai, kad profesinių
kvalifikacijų pripažinimas priklauso Europos Sąjungos kompetencijai,
valstybės narės negali ratifikuoti konvencijos be Europos
Sąjungos įgaliojimo. Komisija siūlo Tarybai įgalioti
valstybes nares ratifikuoti STCW-F konvenciją, nes tai atitinka Europos
Sąjungos interesus.
Toks įgaliojimas valstybėms
narėms turėtų būti suteiktas su sąlyga, kad jos,
deponuodamos savo ratifikavimo dokumentą, pareikš išlygą, kad Europos
Sąjungos teisė ir toliau bus taikoma plėtojant jų dvišalius
santykius.
Konvenciją jau ratifikavusios
valstybės narės TJO generaliniam sekretoriui pateikia
pareiškimą, kuriame teigiama, kad plėtojant valstybių narių
tarpusavio santykius taikomi Sąjungos teisės aktai, kuriais
reglamentuojamas profesinių kvalifikacijų pripažinimas.
Siūlomas sprendimas suteiks
valstybėms narėms galimybę ir paskatins jas nedelsiant imtis
visų būtinų ratifikavimo veiksmų.
Teisinis pagrindas
SESV 43 straipsnio 2 dalis, 46 straipsnis, 53
straipsnio 1 dalis ir 62 straipsnis kartu su 218 straipsnio 6 dalies a punkto v
papunkčiu.
Subsidiarumo principas
Pasiūlymas priklauso išimtinei
Sąjungos kompetencijai. Todėl subsidiarumo principas taikomas
nevisiškai.
Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Netaikoma.
Netaikoma.
Pasirinkta priemonė
Siūloma priemonė – Tarybos
sprendimas.
Kitos priemonės nebūtų
tinkamos.
4.           POVEIKIS BIUDŽETUI
Pasiūlymas neturi jokio poveikio
Bendrijos biudžetui.
5.           PAPILDOMA INFORMACIJA
Išsamus pasiūlymo išaiškinimas
Netaikoma.
2013/0285 (NLE)
Pasiūlymas
TARYBOS SPRENDIMAS
kuriuo valstybės narės
įgaliojamos pasirašyti ir (arba) ratifikuoti Europos Sąjungos
interesus atitinkančią 1995 m. Tarptautinės jūrų
organizacijos priimtą tarptautinę konvenciją dėl žvejybos
laivų personalo rengimo, atestavimo ir budėjimo normatyvų
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 2 dalį,
46 straipsnį, 53 straipsnio 1 dalį ir 62 straipsnį kartu su 218
straipsnio 6 dalies a punkto v papunkčiu,
atsižvelgdama į Europos Komisijos
pasiūlymą,
atsižvelgdama į Europos Parlamento
pritarimą,
kadangi:
(1)       Tarptautinės
jūrų organizacijos konvencija dėl žvejybos laivų personalo
rengimo, atestavimo ir budėjimo normatyvų (toliau – atitinkamai TJO
ir konvencija) buvo priimta 1995 m. liepos 7 d. per Londone TJO surengtą
tarptautinę konferenciją, kurioje dalyvavusių  22 valstybių
narių delegacijos balsavo už jos priėmimą;
(2)       konvencija iš esmės
siekiama žvejybos sektoriuje tarptautiniu lygmeniu skatinti jūroje saugoti
gyvybę ir turtą, taip pat jūrų aplinką, todėl
pageidautina, kad jos nuostatos būtų kuo greičiau
įgyvendinamos;
(3)       žvejyba jūroje yra viena
pavojingiausių profesijų, todėl nelaimingų atsitikimų
skaičių galima sumažinti iš esmės rengiant tinkamą
mokymą ir suteikiant tinkamas kvalifikacijas. Jei darbo aplinka bus
saugesnė, žvejybos laivų personalo darbo vietos bus siekiamesnės
– tai atitinka Europos žvejybos pramonės interesus, kurių siekiama bendrąja
žuvininkystės politika. Konvencija konkrečiai siekiama apsaugoti
jūrų aplinką – toks yra ir bendrosios žuvininkystės
politikos tikslas;
(4)       įgyvendinant žvejybos
partnerystės susitarimus su trečiosiomis šalimis, svarbu, kad su ES
valstybės narės vėliava plaukiojančių laivų
įgula turėtų tinkamas profesines kvalifikacijas, kurios
patvirtinamos pripažintais pažymėjimais, kad būtų lengviau
įdarbinti personalą susitarimuose nustatytomis sąlygomis;
(5)       Europos Parlamentas, Taryba
ir Komisija skatina saugą jūroje ir darbo vietoje, taip pat žvejybos
laivuose dirbančių asmenų profesinių kvalifikacijų
plėtrą. ES finansinėmis priemonėmis, visų pirma
Žvejybos fondo lėšomis, remia žvejybos sektoriuje rengiamą
mokymą;
(6)       kai kurie konvencijos
straipsniai, susiję su profesinių kvalifikacijų, kurias turi tam
tikrų kategorijų žvejybos laivų personalas, pripažinimo
taisyklėmis, priklauso išimtinei Sąjungos kompetencijai ir turi
įtakos Sutarties nuostatoms ir galiojantiems antrinės Sąjungos
teisės aktams, visų pirma 2005 m. rugsėjo 7 d. Direktyvai 2005/36/EC
dėl profesinių kvalifikacijų pripažinimo[1];
(7)       Sąjunga negali
ratifikuoti konvencijos, kadangi ji nėra TJO šalis ir konvencijoje
nėra numatyta sąlyga regioninei ekonominės integracijos
organizacijai, kurią sudaro nepriklausomos valstybės ir kurios kompetencijai
priklauso tam tikri konvencija reglamentuojami aspektai,  pasirašyti,
pripažinti, patvirtinti konvenciją arba tapti jos šalimi;
(8)       kai kurios valstybės
narės dar nepasirašė konvencijos, o kitos ją jau ratifikavo ir
deponavo ratifikavimo dokumentą. Bendrosios žuvininkystės politikos
sumetimais reikėtų, kad konvencijos nepasirašiusios arba
neratifikavusios valstybės tai padarytų kuo sparčiau;
(9)       todėl šiame sprendime
nustatytomis sąlygomis valstybės narės, kurias saisto
Sąjungos teisinės profesinių kvalifikacijų pripažinimo
taisyklės, įgaliojamos pasirašyti ir ratifikuoti (priklausomai nuo
atvejo) Sąjungos interesus atitinkančią konvenciją,
PRIĖMĖ ŠĮ
SPRENDIMĄ:
1 straipsnis
Valstybės narės įgaliojamos
pasirašyti ir (arba) ratifikuoti 1995 m. liepos 7 d. Tarptautinės
jūrų organizacijos priimtos Tarptautinės konvenciją
dėl žvejybos laivų personalo rengimo, atestavimo ir budėjimo
normatyvų, kiek tai susiję su Europos Sąjungos kompetencijai
priklausančiomis dalimis.
1 dalyje nurodytas įgaliojimas suteikiamas,
jei valstybė narė konvencijos pasirašymo ir (arba) ratifikavimo
dokumento deponavimo TJO generaliniam sekretoriui metu pareiškia išlygą,
kad plėtojant valstybių narių santykius taikomi su
profesinių kvalifikacijų pripažinimu susiję Europos
Sąjungos teisės aktai.
2 straipsnis
Prieš įsigaliojant dabartiniam sprendimui
konvenciją jau ratifikavusios valstybės narės, nepareikšdamos
išlygos, deponuoja deklaraciją, kurioje jos pripažįsta, kad
plėtojant valstybių narių santykius taikomi su profesinių
kvalifikacijų pripažinimu susiję Europos Sąjungos teisės
aktai.
3 straipsnis
Valstybės narės imasi
reikalingų veiksmų, kad galėtų kuo skubiau, pageidautina
iki 2013 m. gruodžio 31 d., deponuoti konvencijos ratifikavimo
dokumentus Tarptautinės jūrų organizacijos generaliniam
sekretoriui. Taryba 2014 m. sausio mėn. peržiūrės konvencijos
ratifikavimo pažangą.
4 straipsnis
Šis sprendimas taikomas nuo jo paskelbimo Europos
Sąjungos oficialiajame leidinyje dienos.
5 straipsnis
Šis sprendimas skirtas valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
[1]               OL L 255, 2005 9 30, p. 22.


|

52010PC0294

Pasiūlymas Tarybos sprendimas dėl leidimo teikti rinkai produktus, kurių sudėtyje yra genetiškai modifikuotų Bt11xGA21 kukurūzų (SYN-BTØ11-1xMON-ØØØ21-9), kurie susideda arba yra pagaminti iš jų, pagal Europos parlamento ir Tarybos reglamentą (EB) Nr. 1829/2003 (Tekstas autentiškas tik prancūzų kalba) (Tekstas svarbus EEE)  /* KOM/2010/0294 galutinis - NLE 2010/0157 */

	[pic] | EUROPOS KOMISIJA |Briuselis, 2010.6.4KOM(2010)294 galutinis2010/0157 (NLE)PasiūlymasTARYBOS SPRENDIMASdėl leidimo teikti rinkai produktus, kurių sudėtyje yra genetiškai modifikuotų Bt11xGA21 kukurūzų (SYN-BTØ11-1xMON-ØØØ21-9), kurie susideda arba yra pagaminti iš jų, pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų kalba) (Tekstas svarbus EEE)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra genetiškai modifikuotų Bt11xGA21 kukurūzų, kurie susideda arba yra pagaminti iš jų. 2007 m. spalio 31 d. bendrovė „Syngenta Seeds S.A.S.“ kompetentingai Jungtinės Karalystės institucijai pateikė prašymą teikti šiuos produktus rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitų nei maistas ar pašarai produktų, kurių sudėtyje yra Bt11xGA21 kukurūzų arba kurie susideda iš jų, pateikimui rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą.2009 m. rugsėjo 22 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, Bt11xGA21 kukurūzai yra tokie pat saugūs, kaip ir genetiškai nemodifikuoti kukurūzai. Todėl Europos maisto saugos tarnyba padarė išvadą, jog nėra tikėtina, kad prašyme aprašytų produktų, kurių sudėtyje yra 1507x59122 kukurūzų, kurie susideda arba kurie yra pagaminti iš jų, pateikimas rinkai darys nepageidaujamą poveikį žmonių ir gyvūnų sveikatai ar aplinkai, produktus naudojant pagal numatytą paskirtį.Atsižvelgiant į šias aplinkybes, Komisijos sprendimo projektas, kuriuo leidžiama pateikti Sąjungos rinkai produktus, kurių sudėtyje yra genetiškai modifikuotų Bt11xGA21 kukurūzų, kurie susideda arba yra pagaminti iš jų, 2010 m. balandžio 19 d. pateiktas balsavimui Maisto grandinės ir gyvūnų sveikatos nuolatiniame komitete. Komitetas nuomonės nepateikė: vienuolika valstybių narių (164 balsai) balsavo už, dešimt valstybių narių (87 balsai) balsavo prieš, trys valstybės narės (46 balsai) susilaikė, o trims valstybėms narėms (48 balsai) nebuvo atstovaujama.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis; Taryba per tris mėnesius kvalifikuota balsų dauguma turi priimti sprendimą ir informuoti Parlamentą.2010/0157 (NLE)PasiūlymasTARYBOS SPRENDIMASdėl leidimo teikti rinkai produktus, kurių sudėtyje yra genetiškai modifikuotų Bt11xGA21 kukurūzų (SYN-BTØ11-1xMON-ØØØ21-9), kurie susideda arba yra pagaminti iš jų, pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų kalba) (Tekstas svarbus EEE)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Europos Komisijos pasiūlymą,kadangi:1.  2007 m. spalio 31 d. „Syngenta Seeds S.A.S.“, atstovaudama „Syngenta Crop Protection AG“, kompetentingai Jungtinės Karalystės institucijai pateikė prašymą dėl maisto produktų, maisto ingredientų ir pašarų, kurių sudėtyje yra Bt11xGA21 kukurūzų, kurie susideda arba yra pagaminti iš jų (toliau – prašymas), pateikimo rinkai pagal Reglamento (EB) Nr. 1829/2003 5 ir 17 straipsnius.2.  Prašymas pateiktas ir dėl kitų nei maistas ar pašarai produktų, kurių sudėtyje yra Bt11xGA21 kukurūzų arba kurie susideda iš jų, pateikimo rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB[2] III ir IV prieduose, taip pat informacija apie rizikos vertinimą, atliktą pagal Direktyvos 2001/18/EB II priede išdėstytus principus, ir jo išvados. Prašyme taip pat pateikiamas poveikio aplinkai stebėsenos planas, parengtas pagal Direktyvos 2001/18/EB VII priedą.3.  2009 m. rugsėjo 22 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, Bt11xGA21 kukurūzai yra tokie pat saugūs, kaip ir genetiškai nemodifikuoti kukurūzai. Todėl EMST padarė išvadą, kad nėra tikėtina, jog prašyme aprašytų produktų, kurių sudėtyje yra Bt11xGA21 kukurūzų, kurie susideda arba yra pagaminti iš jų (toliau – produktai), pateikimas rinkai darys nepageidaujamą poveikį žmonių ir gyvūnų sveikatai ar aplinkai, produktus naudojant pagal numatytą paskirtį[3]. Pateikdama nuomonę EMST apsvarstė visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta šio reglamento 6 straipsnio 4 dalyje ir 18 straipsnio 4 dalyje.4.  EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.5.  Atsižvelgiant į šias aplinkybes reikėtų leisti pateikti šiuos produktus rinkai.6.  2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą, numatyta, kad kiekvienam GMO turėtų būti priskirtas unikalus identifikatorius[4].7.  Remiantis EMST nuomone, maisto produktams, maisto ingredientams ir pašarams, kurių sudėtyje yra Bt11xGA21 kukurūzų, kurie susideda arba yra pagaminti iš jų, nebūtina taikyti specialių ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, ženklinant pašarus, kurių sudėtyje yra GMO arba kurie susideda iš jų, ir kitus nei maistas ir pašarai produktus, kurių sudėtyje yra GMO arba kurie susideda iš jų, kuriuos prašoma leisti pateikti rinkai, etiketėje reikėtų papildomai aiškiai nurodyti, kad aptariami produktai neturi būti auginami. Leidimo turėtojas turėtų pateikti metines veiklos, nurodytos poveikio aplinkai stebėsenos plane, įgyvendinimo ir rezultatų ataskaitas. Minėtus rezultatus reikėtų pateikti pagal 2009 m. spalio 13 d. Komisijos sprendimą 2009/770/EB nustatyti standartines pagal Europos Parlamento ir Tarybos direktyvą 2001/18/EB atliekamo genetiškai modifikuotų organizmų kaip atskirų produktų arba kaip kitų produktų sudėtinių dalių apgalvoto išleidimo į aplinką, siekiant juos tiekti rinkai, monitoringo rezultatų ataskaitų formas[5].8.  EMST nuomonė taip pat negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas specialias konkrečių ekosistemų (aplinkos) ir (arba) geografinių regionų apsaugos sąlygas.9.  Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.10.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[6] 4 straipsnio 6 dalyje nustatyti produktų, kurių sudėtyje yra arba kurie yra sudaryti iš GMO, ženklinimo reikalavimai.11.  Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir sklaidos centrą turi būti pranešta Biologinės įvairovės konvencijos Kartaginos biosaugos protokolą pasirašiusioms šalims.12.  Dėl šiuo sprendimu nustatomų priemonių konsultuotasi su pareiškėju.13.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems Bt11xGA21 kukurūzams (Zea mays L.) priskiriamas unikalus identifikatorius SYN-BTØ11-1xMON-ØØØ21-9, kaip nustatyta Reglamente (EB) Nr. 65/2004.2 straipsnisLeidimasAtsižvelgiant į Reglamento (EB) Nr. 1829/2003 4 straipsnio 2 dalies ir 16 straipsnio 2 dalies nuostatas ir laikantis šiame sprendime nurodytų sąlygų, leidžiama pateikti rinkai šiuos produktus:(a) maisto produktus ir maisto ingredientus, kurių sudėtyje yra SYNSYN-BTØ11-1xMON-ØØØ21-9 kukurūzų, kurie susideda arba yra pagaminti iš jų;(b) pašarus, kurių sudėtyje yra SYN-BTØ11-1xMON-ØØØ21-9 kukurūzų, kurie susideda arba yra pagaminti iš jų;(c) produktus, išskyrus maistą ir pašarus, kurių sudėtyje yra SYN-BTØ11-1xMON-ØØØ21-9 kukurūzų arba kurie susideda iš jų, naudojamus ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra SYN-BTØ11-1xMON-ØØØ21-9 kukurūzų arba kurie susideda iš jų, etiketėse ir lydimuosiuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas, parengtas pagal Sprendimą 2009/770/EB.5 straipsnisBendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip nustatyta Reglamento (EB) Nr. 1829/2003 28 straipsnyje.6 straipsnisLeidimo turėtojasLeidimo turėtojas yra bendrovė „Syngenta Seeds S.A.S.“ (Prancūzija), atstovaujanti „Syngenta Crop Protection AG“ (Šveicarija).7 straipsnisGaliojimasŠis sprendimas taikomas 10 metų nuo pranešimo apie jį dienos.8 straipsnisAdresatasŠis sprendimas skirtas „Syngenta Seeds S.A.S.“, adresas: Chemin de l‘Hobit 12, BP 27 – F-31970 Saint-Sauveur, Prancūzija.Priimta BriuselyjeTarybos varduPirmininkasPRIEDAS(a) Pareiškėjas ir leidimo turėtojasPavadinimas: „Syngenta Seeds S.A.S.“Adresas: Chemin de l’Hobit 12, BP 27 – F-31790 Sain-Sauveur, Prancūzija„Syngenta Crop Protection AG“ (adresas: Schwarzwaldallee 215, CH 4058, Basle, Šveicarija) vardu(b) Produktų paskirtis ir specifikacija(1) Maisto produktai ir maisto ingredientai, kurių sudėtyje yra SYNSYN-BTØ11-1xMON-ØØØ21-9 kukurūzų, kurie susideda ar yra pagaminti iš jų.(2) Pašarai, kurių sudėtyje yra SYN-BTØ11-1xMON-ØØØ21-9 kukurūzų, kurie susideda arba yra pagaminti iš jų.(3) Produktai, išskyrus maistą ir pašarus, kurių sudėtyje yra SYN-BTØ11-1xMON-ØØØ21-9 kukurūzų arba kurie susideda iš jų, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti kukurūzai SYN-BTØ11-1xMON-ØØØ21-9, kaip aprašyta prašyme, gaunami kryžminant kukurūzus, kurių sudėtyje yra SYN-BTØ11-1 ir MON-ØØØ21-9 fragmentų, ir išreiškia Cry1Ab baltymą, kuris suteikia apsaugą nuo kai kurių žvynasparnių kenkėjų, mEPSPS baltymą, kuris suteikia toleranciją glifosato herbicidams, ir PAT baltymą, kuris suteikia toleranciją amonio glufozinato herbicidams.(c) Ženklinimas(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų specialių ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“ turi būti įrašyti šio sprendimo 2 straipsnio b ir c punktuose nurodytų produktų, kurių sudėtyje yra SYN-BTØ11-1xMON-ØØØ21-9 kukurūzų arba kurie yra iš jų sudaryti, etiketėse ir lydimuosiuose dokumentuose.(d) Aptikimo metodas-  Konkretaus įvykio realaus laiko kiekybine PGR pagrįsti metodai genetiškai modifikuotiems kukurūzams SYN-BTØ11-1 ir MON-ØØØ21-9, kurie įteisinti SYN-BTØ11-1xMON-ØØØ21-9 kukurūzams.-  Bendrijos etaloninės laboratorijos, įkurtos Reglamentu (EB) Nr. 1829/2003, įteisinti sėkloms ir paskelbti tinklalapyje http://gmo-crl.jrc.ec.europa.eu/statusofdoss.htm.-  Etaloninė medžiaga – ERM®-BF412 (dėl SYN-BTØ11-1) pateikta Europos Komisijos Jungtinių tyrimų centro (JTC) Etaloninių medžiagų ir matavimų instituto (EMMI) tinklapyje https://irmm.jrc.ec.europa.eu/rmcatalogue ir AOCS 0407 (dėl MON-ØØØ21-9) pateikta „American Oil Chemists Society“ puslapyje http://www.aocs.org/tech/crm.(e) Unikalus identifikatoriusSYN-BTØ11-1xMON-ØØØ21-9(f) Informacija, kurios reikalaujama pagal Biologinės įvairovės konvencijos Kartaginos biosaugos protokolo II priedąBiologinės saugos informacijos rinkimo, apdorojimo ir sklaidos centras, įrašo Nr.: žr. [ užpildyti gavus pranešimą ](g) Produktų pateikimo rinkai, naudojimo arba tvarkymo sąlygos arba apribojimaiNereikalaujama.(h) Stebėsenos planasPoveikio aplinkai stebėsenos planas, parengtas pagal Direktyvos 2001/18/EB VII priedą.[Nuoroda: internete paskelbtas planas ](i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba. Nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti iš nuolat atnaujinamo Bendrijos genetiškai modifikuoto maisto ir pašarų registro. [1] OL L 268, 2003 10 18, p. 1.[2] OL L 106, 2001 4 17, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2006-020.[4] OL L 10, 2004 1 16, p. 5.[5] OL L 275, 2009 10 21, p. 9.[6] OL L 268, 2003 10 18, p. 24.[7] OL L 287, 2003 11 5, p. 1.


               EUROPOS KOMISIJA
            Briuselis, 2016 10 14
            COM(2016) 658 final
            2016/0322(NLE)
            Pasiūlymas
            TARYBOS SPRENDIMAS
            dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               2014 m. gegužės 21 d. įsigaliojo 2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB
                  1
               ; jis pradėtas taikyti 2014 m. sausio 1 d.

               2014 m. gegužės 21 d. taip pat įsigaliojo 2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos; jis taip pat pradėtas taikyti 2014 m. sausio 1 d.
                  2
                Pagal Reglamento (ES) Nr. 515/2014 19 straipsnį išorės sienų ir vizų finansinės paramos priemonei kaip Vidaus saugumo fondo daliai (toliau – VSF sienų ir vizų priemonė) taikomos Reglamento (ES) Nr. 514/2014 nuostatos.

               VSF sienų ir vizų priemonės tikslas – nustatyti solidarumo mechanizmą, kuris dalyvaujančias šalis, atsižvelgiant į tarpusavio interesus ir viena kitos vardu, įpareigotų laikytis tokių pačių Europos išorės sienų kontrolės taisyklių. VSF sienų ir vizų priemonė padės įgyvendinti pagrindinį Šengeno acquis tikslą – dalytis atsakomybe, kad būtų užtikrinta „veiksminga, aukšto lygio ir vienoda kontrolė prie išorės sienų“, kaip išdėstyta Europos Parlamento ir Tarybos reglamento (ES) Nr. 2016/399 15 straipsnyje. Tad šia priemone plėtojamas Šengeno acquis.

               Reglamento (ES) Nr. 515/2014 5 straipsnio 7 dalyje numatyta, kad su Šengeno acquis įgyvendinimu, taikymu ir plėtojimu susijusios valstybės dalyvauja priemonėje pagal jos nuostatas ir kad turi būti sudaromi jų finansinių įnašų susitarimai bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai, nes atitinkamuose asociacijos susitarimuose tokios taisyklės nenumatytos.

               Susitarimo su Norvegija (toliau – asocijuotoji šalis) projekto tikslas – sudaryti Reglamento (ES) Nr. 515/2014 5 straipsnio 7 dalyje nurodytus susitarimus ir leisti Komisijai prisiimti galutinę atsakomybę už priemonės biudžeto įgyvendinimą šioje asocijuotojoje šalyje ir nustatyti šios šalies su šia priemone susijusį įnašą į Sąjungos biudžetą.

               Dėl biudžeto ir finansų kontrolės valstybėms narėms galioja horizontaliosios prievolės (pvz., Audito Rūmų ir Europos kovos su sukčiavimu tarnybos (OLAF) kompetencija), kurios išplaukia tiesiogiai iš Sutarties arba iš antrinės Sąjungos teisės. Šios prievolės valstybėms narėms galioja tiesiogiai, todėl Reglamente (ES) Nr. 515/2014 jos neišdėstytos. Tačiau pagal Reglamento (ES) Nr. 515/2014 5 straipsnio 7 dalį jų galiojimas susitarimo projektu turi būti išplėstas ir asocijuotajai šaliai.

               Tam, kad Sąjungos finansiniai interesai būtų apsaugoti nuo sukčiavimo ir kitų pažeidimų, Reglamente (ES) Nr. 514/2014 numatyta, kad Komisijos, Audito Rūmų ir OLAF darbuotojams turi būti suteikiamos tinkamos galimybės kontrolei vykdyti. Reglamento (ES) Nr. 514/2014 5 straipsnio 9 dalyje taip pat nurodyta, kad bendradarbiavimo susitarimais su trečiosiomis šalimis Komisijai, Audito Rūmams ir OLAF bus aiškiai suteikiami įgaliojimai atlikti tokį auditą, patikrą vietoje ir tyrimus. Todėl tai numatyta šiame susitarimo projekte.

               •Suderinamumas su toje pačioje politikos srityje galiojančiomis nuostatomis

                  Netaikoma.

               •Suderinamumas su kitomis Sąjungos politikos sritimis

                  Netaikoma.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Siekiant sudaryti Sąjungos ir Norvegijos susitarimus dėl šios šalies įnašo į išorės sienų ir vizų finansinės paramos priemonę 2014–2020 m. laikotarpiu ir dėl tokiam dalyvavimui būtinų papildomų taisyklių, šis pasiūlymas dėl susitarimo pasirašymo grindžiamas Sutarties dėl Europos Sąjungos veikimo 77 straipsnio 2 dalimi ir 218 straipsnio 5 dalimi.

               •Siūlomo sprendimo būtinumas

                  Remiantis Reglamento (ES) Nr. 515/2014 5 straipsnio 7 dalimi, būtina sudaryti susitarimą su Norvegija, kad būtų galima sudaryti susitarimus dėl šios šalies įnašo į išorės sienų ir vizų finansinės paramos priemonę 2014–2020 m. laikotarpiu ir dėl tokiam dalyvavimui būtinų papildomų taisyklių.

               •Proporcingumo principas

                  Netaikoma.

               •Priemonės pasirinkimas

                  Netaikoma.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex-post vertinimas ir (arba) galiojančių teisės aktų tinkamumo patikros

                  Netaikoma.

               •Konsultacijos su suinteresuotosiomis šalimis

                  Netaikoma.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma, kadangi pasiūlymas susijęs su programos valdymu ir juo siekiama pasirašyti tarptautinį susitarimą, dėl kurio buvo deramasi remiantis Tarybos patvirtintais derybiniais nurodymais.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

               Susitarimo projekto 10 straipsnyje ir I priede pateikiamos nuostatos, susijusios su asocijuotosios valstybės metiniais finansiniais įnašais į Vidaus saugumo fondo sienų ir vizų priemonę ir galimą jų priderinimą prie I priede aprašytos padėties.

               5.KITI ELEMENTAI

               •Teritorinis taikymas

                  Reglamentu (ES) Nr. 515/2014 plėtojamas Šengeno acquis. Dėl to šis susitarimas su Norvegija taip pat grindžiamas Šengeno acquis.

                  Pagal prie ES sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nebus jai privalomas ar taikomas. Pagal pirmiau nurodyto protokolo 4 straipsnį per šešis mėnesius po to, kai Taryba priims šį pasiūlymą, Danija nuspręs, ar ji siūlomą sprendimą įtrauks į savo nacionalinę teisę.

                  Kadangi pasiūlymu plėtojamos Šengeno acquis nuostatos, kurias įgyvendinant Jungtinė Karalystė ir Airija nedalyvauja, atitinkamai pagal Tarybos sprendimus 2000/365/EB
                     3
                   ir 2002/192/EB
                     4
                   jis nebus joms privalomas ar taikomas.

                •Įgyvendinimo planai ir stebėsena, vertinimas ir ataskaitų teikimo tvarka

                  Susitarimo 17 straipsnyje nustatoma taikytina ataskaitų teikimo ir stebėsenos tvarka. Iki 2022 m. (imtinai) iki kiekvienų metų vasario 15 d. Norvegija turi pateikti Komisijai metinę įgyvendinimo ataskaitą už ankstesnius finansinius metus.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

                  Nereikalinga.

               Atsižvelgdama į tai, kas išdėstyta pirmiau, Komisija siūlo Tarybai, gavus Europos Parlamento sutikimą, patvirtinti susitarimą su Norvegijos Karalyste dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, pasirašymo Europos Sąjungos vardu ir laikino taikymo.

               2016/0322 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalį ir 218 straipsnio 6 dalies a punktą,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą
                  5
               ,

               kadangi:

               (1)remdamasi [... m. ... ... d.] Tarybos sprendimu 2016/XXX, [... m. ... ... d.] Komisija pasirašė Europos Sąjungos ir Norvegijos Karalystės susitarimą dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu (toliau – susitarimas), su sąlyga, kad jis bus sudarytas;

               (2)2014 m. balandžio 16 d. Europos Parlamento ir Tarybos reglamento (ES) Nr. 515/2014
                  6
               , kuriuo nustatoma išorės sienų ir vizų finansinės paramos priemonė 2014–2020 m. laikotarpiu, 5 straipsnio 7 dalyje numatyta, kad su Šengeno acquis įgyvendinimu, taikymu ir plėtojimu susijusios valstybės turėtų dalyvauti priemonėje pagal jos nuostatas ir kad turėtų būti sudaromi jų finansinių įnašų susitarimai bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (3)pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas; kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

               (4)šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas nedalyvauja. Todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas
                  7
               ;

               (5)šiuo sprendimu plėtojamos Šengeno acquis nuostatos, kurias įgyvendinant Airija pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas
                  8
                nedalyvauja. Todėl Airija nedalyvauja priimant šį sprendimą ir jis nėra jai privalomas ar taikomas;

               (6)susitarimas turėtų būti patvirtintas,

               PRIĖMĖ ŠĮ SPRENDIMĄ:

               1 straipsnis

               Europos Sąjungos vardu patvirtinamas Europos Sąjungos ir Norvegijos Karalystės susitarimas dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu.

               Susitarimo tekstas pridedamas prie šio sprendimo.

               2 straipsnis

               Tarybos Pirmininkas paskiria asmenį (-is), kuris įgaliojamas Europos Sąjungos vardu pateikti susitarimo 19 straipsnio 2 dalyje numatytą pranešimą ir taip išreikšti Europos Sąjungos sutikimą laikytis susitarimo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 150, 2014 5 20, p. 143.

                     (2)
                  OL L 150, 2014 5 20, p. 112.

                     (3)
                  2000 m. gegužės 29 d. Tarybos sprendimas dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas, OL L 131, 2000 6 1, p. 43.

                     (4)
                  2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas, OL L 64, 2002 3 7, p. 20.

                     (5)
                  OL C , , p. .

                     (6)
                  2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

                     (7)
                  2000 m. gegužės 29 d. Tarybos sprendimas dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas, OL L 131, 2000 6 1, p. 43.

                     (8)
                  2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas, OL L 64, 2002 3 7, p. 20.

    ---documentbreak---

               EUROPOS KOMISIJA
            Briuselis, 2016 10 14
            COM(2016) 658 final
            PRIEDAS
            prie
            pasiūlymo dėl TARYBOS SPRENDIMO
            dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu

               PRIEDAS

               prie

               pasiūlymo dėl TARYBOS SPRENDIMO

               dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu

               EUROPOS SĄJUNGA, toliau – Sąjunga

               ir

               NORVEGIJOS KARALYSTĖ, toliau – Norvegija,

               toliau – Šalys,

               ATSIŽVELGDAMOS Į Europos Sąjungos Tarybos, Islandijos Respublikos ir Norvegijos Karalystės susitarimą dėl šių dviejų valstybių asociacijos įgyvendinant, taikant ir plėtojant Šengeno acquis
                  1
                (toliau – Norvegijos asociacijos susitarimas),

               KADANGI:

               (1)Europos Parlamento ir Tarybos reglamentu (ES) Nr. 515/2014
                  2
                Sąjunga kaip Vidaus saugumo fondo dalį nustatė išorės sienų ir vizų finansinės paramos priemonę;

               (2)Reglamentu (ES) Nr. 515/2014 plėtojamos Šengeno acquis nuostatos, kaip apibrėžta Norvegijos asociacijos susitarime;

               (3)Europos Parlamento ir Tarybos reglamentas (ES) Nr. 514/2014
                  3
                daro tiesioginį poveikį Reglamento (ES) Nr. 515/2014 nuostatų taikymui ir todėl turi įtakos jo teisinei sistemai, be to, priimant Reglamentą (ES) Nr. 514/2014 taikytos Norvegijos asociacijos susitarime išdėstytos procedūros (apie tai Norvegijai pranešta), todėl Šalys pripažįsta, kad Reglamentu (ES) Nr. 514/2014 plėtojamos Šengeno acquis nuostatos, kaip apibrėžta Norvegijos asociacijos susitarime, tiek, kiek tai būtina Reglamento (ES) Nr. 515/2014 įgyvendinimui;

               (4)Reglamento (ES) Nr. 515/2014 5 straipsnio 7 dalyje numatyta, kad su Šengeno acquis įgyvendinimu, taikymu ir plėtojimu susijusios valstybės (tarp jų – Norvegija) dalyvauja priemonėje pagal jos nuostatas ir kad turėtų būti sudaromi susitarimai, kuriais apibrėžiamas šių šalių finansinių įnašų dydis bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinami Sąjungos finansinių interesų apsauga ir Audito Rūmų audito įgaliojimai;

               (5)Išorės sienų ir vizų finansinės paramos priemonė kaip Vidaus saugumo fondo dalis (toliau – VSF sienų ir vizų priemonė) yra speciali Šengeno acquis priemonė, kurios paskirtis – užtikrinti, kad būtų dalijamasi našta įgyvendinant valstybėse narėse ir asocijuotosiose valstybėse Šengeno acquis išorės sienų bei vizų politikos srityje, ir ją finansiškai remti;

               (6)Europos Parlamento ir Tarybos reglamento (ES, Euratomas) Nr. 966/2012
                  4
                60 straipsnyje numatytos netiesioginio valdymo taisyklės, taikomos tada, kai trečiosioms šalims (įskaitant asocijuotąsias šalis) pavestos biudžeto vykdymo užduotys;

               (7)
                     Reglamento (ES) Nr. 514/2014 17 straipsnio 4 dalyje numatyta, kad išlaidos, kurias oficialiai dar nepaskirta atsakinga institucija apmokėjo 2014 m., yra tinkamos finansuoti; taip užtikrinamas sklandus perėjimas nuo Išorės sienų fondo prie Vidaus saugumo fondo. Taip pat svarbu užtikrinti, kad toks pats rūpestis dėl sklandaus perėjimo atsispindėtų šiame susitarime. Kadangi šis susitarimas neįsigaliojo iki 2014 m. pabaigos, labai svarbu, kad būtų užtikrintas anksčiau ir prieš oficialiai paskiriant atsakingą instituciją apmokėtų išlaidų tinkamumas finansuoti, su sąlyga, kad anksčiau taikytos valdymo ir kontrolės sistemos iš principo yra tokios pačios kaip tos, kurios įsigalios oficialiai paskyrus atsakingą instituciją;

               (8)tam, kad būtų lengviau apskaičiuoti ir panaudoti metinius Norvegijos įnašus į VSF sienų ir vizų priemonę, šios šalies 2014–2020 m. laikotarpio įnašas bus mokamas penkiomis metinėmis dalimis nuo 2016 m. iki 2020 m. Už 2016–2018 m. mokėtini fiksuotos sumos metiniai įnašai, o už 2019 m. ir 2020 m. mokėtinos sumos bus nustatytos 2019 m. pagal visų VSF sienų ir vizų priemonėje dalyvaujančių valstybių bendrąjį vidaus produktą, atsižvelgiant į faktinius mokėjimus,

               SUSITARĖ:

               1 straipsnis

               Taikymo sritis

               Šiuo susitarimu nustatomos Norvegijai dalyvauti VSF sienų ir vizų priemonėje pagal Reglamentą (ES) Nr. 515/2014 būtinos papildomos taisyklės.

               2 straipsnis

               Finansų valdymas ir kontrolė

               1.
                     Norvegija imasi būtinų priemonių, skirtų laikytis su finansų valdymu ir kontrole susijusių nuostatų,  kaip nustatyta Sutartyje dėl Europos Sąjungos veikimo (SESV) ir SESV grindžiamuose ES teisės aktuose.

               Pirmoje šios dalies pastraipoje nurodytos SESV ir antrinės teisės nuostatos yra šios:

               (a)SESV 287 straipsnio 1, 2 ir 3 dalys;

               (b)Reglamento (ES, Euratomas) Nr. 966/2012 30, 32 ir 57 straipsniai, 58 straipsnio 1 dalies c punkto i papunktis, 60 straipsnis, 79 straipsnio 2 dalis ir 108 straipsnio 2 dalis;

               (c)Komisijos deleguotojo reglamento (ES) Nr. 1268/2012
                  5
                32, 38, 42, 84, 88, 142 ir 144 straipsniai;

               (d)Tarybos reglamentas (Euratomas, EB) Nr. 2185/96
                  6
               ;

               (e)Europos Parlamento ir Tarybos reglamentas (ES, Euratomas) Nr. 883/2013
                  7
               .

               Abipusiu sutarimu Šalys gali nuspręsti iš dalies keisti šį sąrašą.

               2.
                     Pagal šį susitarimą 1 dalyje nurodytas nuostatas Norvegija taiko savo teritorijoje.

               3 straipsnis

               Patikimo finansų valdymo principo laikymasis

               Norvegijai pagal VSF sienų ir vizų priemonę skirtos lėšos naudojamos vadovaujantis patikimo finansų valdymo principu.

               4 straipsnis

               Su interesų konfliktu susijusio principo laikymasis

               Visiems finansų pareigūnams ir kitiems su biudžeto vykdymu ir valdymu, įskaitant parengiamuosius veiksmus, taip pat auditu arba kontrole susijusiems asmenims, veikiantiems Norvegijos teritorijoje, draudžiama imtis veiksmų, dėl kurių gali kilti jų ir Sąjungos interesų konfliktas.

               5 straipsnis

               Vykdymo užtikrinimas

               Komisijos priimti sprendimai, kuriais nustatomos piniginės prievolės kitiems nei valstybės asmenims, vykdomi Norvegijos teritorijoje.

               Vykdymo užtikrinimas reglamentuojamas Norvegijoje galiojančiomis civilinio proceso taisyklėmis. Nacionalinė institucija, kurią šiam tikslui paskiria Norvegijos vyriausybė ir apie kurią ji praneša Komisijai, prie sprendimo prideda vykdomąjį raštą, neatlikdama jokių formalumų, tik patikrinusi sprendimo autentiškumą.

               Kai baigiami šie Komisijos prašymu atliekami formalumai, Komisija gali pradėti sprendimo vykdymo užtikrinimo procedūrą pagal nacionalinę teisę, tiesiogiai kreipdamasi į kompetentingą instituciją.

               Vykdymą galima sustabdyti tik Europos Sąjungos Teisingumo Teismo sprendimu. Tačiau Norvegijos teismų jurisdikcijai priklauso išnagrinėti skundus dėl vykdymo užtikrinimo pažeidimų.

               6 straipsnis

               Sąjungos finansinių interesų apsauga nuo sukčiavimo

               1.Norvegija:

               (a)kovoja su Sąjungos finansiniams interesams kenkiančiu sukčiavimu ir kitomis neteisėtomis veikomis taikydama priemones, kurių paskirtis yra atgrasinti ir Norvegijoje užtikrinti veiksmingą apsaugą;

               (b)prieš Sąjungos finansiniams interesams kenkiantį sukčiavimą imasi tų pačių priemonių, kurių ji imasi prieš savo pačios finansiniams interesams kenkiantį sukčiavimą ir

               (c)derina savo veiksmus, skirtus Sąjungos finansiniams interesams apsaugoti nuo sukčiavimo, su valstybėmis narėmis bei Komisija.

               2.Norvegija imasi priemonių, lygiaverčių pagal SESV 325 straipsnio 4 dalį Sąjungos priimtoms ir šio susitarimo pasirašymo momentu galiojančioms priemonėms.

               Abipusiu sutarimu Šalys gali nuspręsti imtis priemonių, lygiaverčių vėliau pagal šį straipsnį Sąjungos priimtoms priemonėms.

               7 straipsnis

               Komisijos (OLAF) atliekami patikrinimai ir inspektavimai vietoje

               Nedarydama poveikio savo teisėms pagal Reglamento (ES) Nr. 514/2014 5 straipsnio 8 dalį, Komisija (Europos kovos su sukčiavimu tarnyba, OLAF) įgaliojama, laikantis Reglamente (Euratomas, EB) Nr. 2185/96 nustatytų sąlygų ir reikalavimų, Norvegijos teritorijoje atlikti patikrinimus ir inspektavimus vietoje, susijusius su VSF sienų ir vizų priemone.

               Norvegijos valdžios institucijos padeda atlikti patikrinimus ir inspektavimus vietoje, kurie valdžios institucijų pageidavimu gali būti atliekami kartu su jomis.

               8 straipsnis

               Audito Rūmai

               Kaip nustatyta SESV 287 straipsnio 3 dalyje ir Reglamento (ES, Euratomas) Nr. 966/2012 pirmos dalies X antraštinės dalies 1 skyriuje, Audito Rūmai turi galimybę atlikti auditą vietoje bet kurios įstaigos, Norvegijos teritorijoje Sąjungos vardu tvarkančios su VSF sienų ir vizų priemone susijusias pajamas arba išlaidas, patalpose, taip pat bet kurio išmokas iš biudžeto gavusio fizinio arba juridinio asmens patalpose.

               Audito Rūmai auditą Norvegijoje atlieka kartu su nacionalinėmis audito įstaigomis arba, jei šios įstaigos neturi reikiamų įgaliojimų, su kompetentingomis nacionalinėmis tarnybomis. Audito Rūmai ir Norvegijos nacionalinės audito įstaigos bendradarbiauja pasitikėjimo dvasia, kartu likdami nepriklausomi. Šios įstaigos arba tarnybos Audito Rūmus informuoja, ar ketina dalyvauti atliekant auditą.

               Kaip nustatyta Reglamento (ES) Nr. 514/2014 5 straipsnio 7 dalyje ir šio susitarimo 7 straipsnyje, Audito Rūmai turi bent tokias pat teises kaip Komisija.

               9 straipsnis

               Viešieji pirkimai

               Norvegija savo viešųjų pirkimų teisės nuostatas taiko remdamasi Europos ekonominės erdvės susitarimo
                  8
                XVI priedu.

               10 straipsnis

               Finansiniai įnašai

               1.Norvegija metinius mokėjimus į VSF sienų ir vizų priemonės biudžetą už 2016–2018 m. atlieka pagal toliau pateikiamą lentelę:

               (visa suma EUR)

                        2016 m.

                        2017 m.

                        2018 m.

                        Norvegija

                        19 777 712

                        19 777 712

                        19 777 712

               2.Norvegijos įnašai už 2019 ir 2020 m. apskaičiuojami pagal jos bendrąjį vidaus produktą (BVP), kaip visų VSF sienų ir vizų priemonėje dalyvaujančių šalių BVP procentinė dalis, pagal priede pateiktą formulę.

               3.Šiame straipsnyje nurodytus finansinius įnašus Norvegija moka nepriklausomai nuo Reglamento (ES) Nr. 514/2014 14 straipsnyje nurodytos nacionalinės programos priėmimo datos.

               11 straipsnis

               Finansinės paramos naudojimas

               1.Bendra 2016 m. ir 2017 m. mokėjimų suma paskirstoma taip:

               (a)75 proc. Reglamento (ES) Nr. 515/2014 8 straipsnyje nurodytai laikotarpio vidurio peržiūrai;

               (b)15 proc. Reglamento (ES) Nr. 515/2014 15 straipsnyje nurodytų IT sistemų kūrimui, su sąlyga, kad iki 2017 m. birželio 30 d. bus priimti atitinkami Sąjungos teisėkūros procedūra priimami teisės aktai;

               (c)10 proc. Reglamento (ES) Nr. 515/2014 13 straipsnyje nurodytiems Sąjungos veiksmams ir Reglamento (ES) Nr. 515/2014 14 straipsnyje nurodytai paramai ekstremaliosios situacijos atveju.

               Jei b punkte nurodyta suma nėra skirta ar išleista, Komisija, taikydama Reglamento (ES) Nr. 515/2014 5 straipsnio 5 dalies b punkto antroje pastraipoje nustatytą procedūrą, perskirs ją Reglamento (ES) Nr. 515/2014 7 straipsnyje nurodytiems konkretiems veiksmams.

               Jei šis susitarimas neįsigalios ar nebus laikinai taikomas iki 2017 m. birželio 1 d., visas Norvegijos įnašas bus naudojamas pagal šio straipsnio 2 dalį.

               2.Bendra 2018 m., 2019 m. ir 2020 m. metinių mokėjimų suma paskirstoma taip:

               (a)40 proc. Reglamento (ES) Nr. 515/2014 7 straipsnyje nurodytiems konkretiems veiksmams;

               (b)50 proc. Reglamento (ES) Nr. 515/2014 15 straipsnyje nurodytų IT sistemų kūrimui, su sąlyga, kad iki 2018 m. gruodžio 31 d. bus priimti atitinkami Sąjungos teisėkūros procedūra priimami teisės aktai;

               (c)10 proc. Reglamento (ES) Nr. 515/2014 13 straipsnyje nurodytiems Sąjungos veiksmams ir Reglamento (ES) Nr. 515/2014 14 straipsnyje nurodytai paramai ekstremaliosios situacijos atveju.

               Jei b punkte nurodyta suma nėra skirta ar išleista, Komisija, taikydama Reglamento (ES) Nr. 515/2014 5 straipsnio 5 dalies b punkto antroje pastraipoje nustatytą procedūrą, perskirs ją Reglamento (ES) Nr. 515/2014 7 straipsnyje nurodytiems konkretiems veiksmams.

               3.Laikotarpio vidurio peržiūrai, Sąjungos veiksmams, konkretiems veiksmams ar IT sistemų kūrimo programai skirta papildoma suma naudojama taikant atitinkamą procedūrą, kuri nustatyta vienoje iš toliau nurodytų nuostatų:

               (a)Reglamento (ES) Nr. 514/2014 6 straipsnio 2 dalyje;

               (b)Reglamento (ES) Nr. 515/2014 8 straipsnio 7 dalyje;

               (c)Reglamento (ES) Nr. 515/2014 7 straipsnio 3 dalyje;

               (d) Reglamento (EB) Nr. 515/2014 15 straipsnio antroje pastraipoje.

               4.
                     Kasmet Komisija gali panaudoti iki 1 581 EUR Norvegijos atliktų mokėjimų administracinėms išlaidoms, susijusioms su darbuotojais arba išorės darbuotojais, reikalingais padėti Norvegijai įgyvendinti Reglamentą (ES) Nr. 515/2014 ir šį susitarimą, finansuoti.

               12 straipsnis

               Konfidencialumas

               Pagal šį susitarimą bet kokia forma perduota arba gauta informacija laikoma profesine paslaptimi ir apsaugoma taip pat, kaip analogiška informacija apsaugoma Sąjungos institucijoms taikomomis nuostatomis ir Norvegijos įstatymais. Tokia informacija teikiama tik tiems asmenims, kuriems ją reikia žinoti vykdant pareigas Sąjungos institucijose, valstybėse narėse ar Norvegijoje ir gali būti panaudota tik veiksmingos Šalių finansinių interesų apsaugos tikslais.

               13 straipsnis

               Atsakingos institucijos paskyrimas

               1.
                     Norvegija praneša Komisijai apie oficialų atsakingos institucijos, atsakingos už su VSF sienų ir vizų priemone susijusių išlaidų valdymą ir kontrolę, paskyrimą ministerijų lygiu kuo greičiau po to, kai patvirtinama nacionalinė programa.

               2.
                     Institucija paskiriama, kaip nurodyta 1 dalyje, jeigu ji atitinka Reglamente (ES) Nr. 514/2014 arba juo remiantis nustatytus paskyrimo kriterijus, susijusius su vidaus aplinka, kontrole, informavimu bei komunikacija ir stebėsena.

               3.
                     Atsakingos institucijos paskyrimas grindžiamas audito įstaigos, kuri gali būti audito institucija ir kuri įvertina, ar atsakinga institucija atitinka paskyrimo kriterijus, nuomone. Ta įstaiga gali būti savarankiška valstybės institucija, atsakinga už administravimo stebėseną, vertinimą ir auditą. Audito įstaiga veikia nepriklausomai nuo atsakingos institucijos ir vykdo savo darbą pagal tarptautiniu mastu pripažintus audito standartus. Norvegija savo sprendimą dėl paskyrimo gali pagrįsti tuo, kad valdymo ir kontrolės sistemos yra iš esmės tos pačios, kurios egzistavo ankstesniu laikotarpiu, ir funkcionavo veiksmingai. Jei esami audito ir kontrolės rezultatai rodo, kad paskirtoji įstaiga nebeatitinka paskyrimo kriterijų, Norvegija imasi būtinų priemonių siekdama užtikrinti, kad tos įstaigos užduočių vykdymo trūkumai būtų pašalinti, įskaitant paskyrimo panaikinimą.

               14 straipsnis

               Finansinių metų apibrėžtis

               Šiame susitarime finansiniai metai, nurodyti Reglamento (ES, Euratomas) Nr. 966/2012 60 straipsnio 5 dalyje, apima nuo N-1 metų spalio 16 d. iki N metų spalio 15 d. į atsakingos institucijos sąskaitas įrašytas apmokėtas išlaidas ir gautas pajamas.

               15 straipsnis

               Išlaidų tinkamumas

               Nukrypstant nuo Reglamento (ES) Nr. 514/2014 17 straipsnio 3 dalies b punkto ir 4 dalies, išlaidos, kurias atsakinga institucija apmokėjo iki ją oficialiai paskiriant pagal šio susitarimo 13 straipsnį, yra tinkamos finansuoti su sąlyga, kad anksčiau taikytos valdymo ir kontrolės sistemos iš esmės yra identiškos sistemoms, galiojančioms po oficialaus atsakingos institucijos paskyrimo.

               16 straipsnis

               Metinio likučio mokėjimo prašymas

               1.
                     Norvegija iki kitų metų, einančių po finansinių metų, vasario 15 d. pateikia Komisijai dokumentus ir informaciją, kurių reikalaujama pagal Reglamento (ES, Euratomas) Nr. 966/2012 60 straipsnio 5 dalies pirmos pastraipos b ir c punktus.

               Nukrypstant nuo Reglamento (ES) Nr. 514/2014 44 straipsnio 1 dalies ir pagal Reglamento (ES, Euratomas) Nr. 966/2012 60 straipsnio 5 dalies trečią pastraipą Norvegija iki kitų metų, einančių po finansinių metų, kovo 15 d. pateikia Komisijai nuomonę, nurodytą Reglamento (ES, Euratomas) Nr. 966/2012 60 straipsnio 5 dalies antroje pastraipoje.

               Šioje dalyje nurodyti pateikti dokumentai laikomi pateiktu metinio likučio mokėjimo prašymu.

               2.
                     1 dalyje nurodyti dokumentai rengiami pagal Komisijos patvirtintus pavyzdžius, grindžiamus Reglamento (ES) Nr. 514/2014 44 straipsnio 3 dalimi.

               17 straipsnis

               Įgyvendinimo ataskaita

               Nukrypstant nuo Reglamento (ES) Nr. 514/2014 54 straipsnio 1 dalies ir pagal Reglamento (ES, Euratomas) Nr. 966/2012 60 straipsnio 5 dalies trečią pastraipą Norvegija kasmet (iki 2022 m. imtinai) iki vasario 15 d. pateikia Komisijai metinę nacionalinės programos įgyvendinimo ankstesniais finansiniais metais ataskaitą ir gali atitinkamu lygiu paskelbti šią informaciją.

               Pirmoji metinė nacionalinės programos įgyvendinimo ataskaita pateikiama vasario 15 d. po šio susitarimo įsigaliojimo arba jo laikino taikymo pradžios.

               Pirmoji ataskaita apims visus finansinius metus nuo 2014 m. iki finansinių metų, einančių prieš pirmąją metinę ataskaitą, kurią reikėjo pateikti pagal antrą pastraipą. Norvegija galutinę nacionalinės programos įgyvendinimo ataskaitą pateikia iki 2023 m. gruodžio 31 d.

               18 straipsnis

               Elektroninio keitimosi duomenimis sistema

               Pagal Reglamento (ES) Nr. 514/2014 24 straipsnio 5 dalį visa oficialia informacija Norvegija ir Komisija keičiasi naudodamosi Komisijos šiam tikslui pateikta elektroninio keitimosi duomenimis sistema.

               19 straipsnis

               Įsigaliojimas

               1.Šio susitarimo depozitaras yra Sąjungos Tarybos generalinis sekretorius.

               2.Šį susitarimą Šalys patvirtina pagal savo nustatytas procedūras. Jos viena kitai praneša apie tų procedūrų užbaigimą.

               3.Šis susitarimas įsigalioja pirmą mėnesio, einančio po to, kai pateikiamas paskutinis 2 dalyje nurodytas pranešimas, dieną.

               4.Nedarant poveikio konstituciniams reikalavimams, Šalys laikinai pradeda taikyti šį susitarimą, išskyrus jo 5 straipsnį, kitą dieną po jo pasirašymo.

               20 straipsnis

               Galiojimas ir nutraukimas

               1.Sąjunga arba Norvegija gali nutraukti šį susitarimą, apie savo sprendimą pranešusios kitai Šaliai. Susitarimas nustoja galioti praėjus trims mėnesiams po tokio pranešimo. Nutraukimo metu vykdyti projektai ir veikla tęsiami laikantis šiame susitarime nustatytų sąlygų. Abipusiu sutarimu Šalys sprendžia kitų susitarimo nutraukimo pasekmių klausimą.

               2.Šis susitarimas nutraukiamas, kai nutraukiamas Norvegijos asociacijos susitarimas pagal Norvegijos asociacijos susitarimo 8 straipsnio 4 dalį, 11 straipsnio 3 dalį arba 16 straipsnį.

               21 straipsnis

               Kalbos

               Šis susitarimas sudaromas vienu originaliu egzemplioriumi anglų, bulgarų, čekų, danų, estų, graikų, kroatų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir norvegų kalbomis. Visi tekstai yra autentiški.

               PRIEDAS

               Formulė, skirta 2019 m. ir 2020 m. finansiniams įnašams apskaičiuoti, ir mokėjimo duomenys

                 Reglamento (ES) Nr. 515/2014 5 straipsnio 7 dalies antroje ir trečioje pastraipoje nurodyti Norvegijos finansiniai įnašai už 2019 m. ir 2020 m. į VSF sienų ir vizų priemonę apskaičiuojami taip:

               galutiniai Norvegijos bendrojo vidaus produkto (BVP) duomenys už kiekvienus metus nuo 2013 m. iki 2017 m., turimi 2019 m. kovo 31 d., padalijami iš visų šalių, dalyvaujančių VSF sienų ir vizų priemonės veikloje, BVP sumos atitinkamais metais. 2013–2017 m. penkių procentinių dalių vidurkis taikomas 2014–2019 m. VSF sienų ir vizų priemonės faktinių metinių asignavimų ir 2020 m. VSF sienų ir vizų priemonės metinių įsipareigojimų asignavimų, įtrauktų į Komisijos priimtą 2020 m. finansinių metų Europos Sąjungos bendrąjį biudžeto projektą, sumai ir taip gaunama visa Norvegijos per visą VSF sienų ir vizų priemonės įgyvendinimo laikotarpį mokėtina suma. Iš šios sumos atimami faktiškai pagal šio susitarimo 10 straipsnio 1 dalį Norvegijos atlikti metiniai mokėjimai ir taip gaunama visa jos įnašų už 2019 m. ir 2020 m. suma. Pusė šios sumos mokama 2019 m., likusi pusė – 2020 m.

                 Finansinis įnašas mokamas eurais.

                 Norvegija savo finansinį įnašą sumoka ne vėliau kaip per 45 dienas nuo debetinio dokumento gavimo. Pavėlavusi sumokėti įmoką Norvegija nuo įmokos mokėjimo dienos turės mokėti delspinigius nuo nesumokėtos sumos. Delspinigiai apskaičiuojami pagal Europos Centrinio Banko savo pagrindinėms refinansavimo operacijoms taikomą normą, kuri skelbiama Europos Sąjungos oficialiojo leidinio C serijoje ir kuri galiojo mėnesio, kurį sueina mokėjimo terminas, pirmą kalendorinę dieną, padidinus ją 3,5 procentinio punkto.

                     (1)
                  OL L 176, 1999 7 10, p. 36.

                     (2)
                  2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

                     (3)
                  2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

                     (4)
                  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1), su paskutiniais pakeitimais, padarytais 2014 m. gegužės 15 d. Reglamentu (ES, Euratomas) Nr. 547/2014 (OL L 163, 2014 5 29, p. 18).

                     (5)
                  Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

                     (6)
                  Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

                     (7)
                  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

                     (8)
                  OL L 1, 1994 1 3, p. 461.


Pasiūlymas TARYBOS SPRENDIMAS dėl Europos Sąjungos ir Turkijos Respublikos susitarimo dėl oro susisiekimo paslaugų tam tikrų aspektų sudarymo